Kannski er mælistika í fjármálaráðuneytinu sem segir að til að ná hámarks nýtingu á framlögum til heilbrigðismála þurfi svona og svona margir að deyja , svona og svona margir að þjást , svona og svona margir að bíða svo og svo lengi eftir aðgerð . Samkvæmt þessari forgangsröðun peningana segir fjármálaráðherra að fyrr skuli fólk deyja en hann láti af hendi of mikið fé til heilbrigðismála , að það sé verra að missa of mikið fé til hinna sjúku en að láta kannski of lítið með þeim afleiðingum að fólk deyi , þjáðst eða missi heilsu ; fólk sem fjármálaráðherrann þekkir ekki einu sinni , sem gæti þess vegna verið einhverjir kommúnistar eða fólk sem alltaf er með einhvern derring .